**Ministru kabineta noteikumu projekta “Starptautiskās kravu loģistikas un ostu informācijas sistēmas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Starptautiskās kravu loģistikas un ostu informācijas sistēmas noteikumi” (turpmāk - projekts) mērķis ir noteikt Starptautiskajā kravu loģistikas un ostu informācijas sistēmā (SKLOIS) iekļaujamo informāciju un tās aprites kārtību, šīs sistēmas lietotājus, kārtību, kādā tiem tiek piešķirtas un anulētas piekļuves tiesības, kā arī šo tiesību apjomu. Projekts, izņemot tā 6.17. un 6.18. apakšpunktu un 11. punktu, stāsies spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā, proti, nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 41.2 panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2019. gada 1. janvārī stājās spēkā Jūrlietu pārvaldes un jūras drošības likuma (turpmāk – JPJDL) grozījumi, ar kuriem uz līdz tam pastāvējušās valsts informācijas sistēmas “Kuģu satiksmes uzraudzības un informācijas datu apmaiņas sistēma (nacionālā SSN sistēma)” un valsts informācijas sistēmu savietotāja “Starptautiskā kravu loģistikas un ostu informācijas sistēma (SKLOIS)” bāzes, tika izveidota valsts informācijas sistēma “Starptautiskā kravu loģistikas un ostu informācijas sistēma (SKLOIS)” (turpmāk – Sistēma). JPJDL 41.2 panta trešajā daļā ir ietverts pilnvarojums Ministru kabinetam noteikt Sistēmā iekļaujamo informāciju un tās aprites kārtību, šīs sistēmas lietotājus, kārtību, kādā tiem tiek piešķirtas un anulētas piekļuves tiesības, kā arī šo tiesību apjomu. Projekta mērķis ir izdot minētajam pilnvarojumam atbilstošus Ministru kabineta noteikumus, tādējādi tālāk noregulējot Sistēmas darbību. Projekts sastāv no piecām nodaļām: I nodaļa regulē vispārīgos jautājumus (1.-5. punkts); II nodaļa identificē Sistēmā iekļaujamo informāciju (6. punkts) un regulē tās aprites kārtību (7.-11. punkts); III nodaļa identificē Sistēmas lietotājus (12.-14. punkts); IV nodaļa regulē piekļuves tiesību apjomu un šo tiesību piešķiršanas un anulēšanas kārtību (15.-20. punkts un pielikumi); V nodaļa regulē noslēguma jautājumus (21.-23. punkts).  Saskaņā ar projekta 6. punktu Sistēmā iekļauj šādu informāciju:1. Paziņojumu par kuģa ienākšanu ostā un iziešanu no tās. Attiecīgais paziņojums Sistēmā ir sniedzams saskaņā ar Ministru kabineta 2012. gada 15. maija noteikumu Nr. 339 “Noteikumi par ostu formalitātēm” (turpmāk – MK noteikumi Nr. 339) 2. nodaļu. Ar MK noteikumu Nr. 339 2.1. apakšnodaļu ir ieviests Eiropas Parlamenta un Padomes 2002. gada 27. jūnija Direktīvas 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK (turpmāk – Direktīva 2002/59) 4. pants un I pielikuma 1. punkts.
2. Paziņojumu par bīstamu un piesārņojošu kuģa kravu (HAZMAT). Attiecīgais paziņojums Sistēmā ir sniedzams saskaņā ar MK noteikumu Nr. 339 3. nodaļu, ar ko ir ieviests Direktīvas 2002/59 13. pants un I pielikuma 3. punkts.
3. Paziņojumu par kuģa atkritumu nodošanu. Attiecīgais paziņojums Sistēmā ir sniedzams saskaņā ar MK noteikumu Nr. 339 4. nodaļu un 1. pielikumu, ar ko ir ieviests Eiropas Parlamenta un Padomes 2000. gada 27. novembra Direktīvas 2000/59/EK par ostas iekārtām, kas paredzētas kuģu atkritumu un kravu atlieku uzņemšanai (turpmāk – Direktīva 2000/59), 6. pants un II pielikums.[[1]](#footnote-1)
4. Aizsardzības informācijas deklarāciju. Attiecīgā deklarācija Sistēmā ir iesniedzama saskaņā ar MK noteikumu Nr. 339 5. nodaļu un 2. pielikumu, ar ko ir ieviests Eiropas Parlamenta un Padomes 2004. gada 31. marta Regulas (EK) Nr. 725/2004 par kuģu un ostas iekārtu drošības pastiprināšanu (turpmāk – Regula 725/2004) 6. pants un Eiropas Parlamenta un Padomes 2010. gada 20. oktobra Direktīvas 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ Direktīvu 2002/6/EK, pielikuma A daļas 5. punkts un papildinājums.
5. Paziņojumu par personu, kas nokļuvusi un uzturas uz kuģa nelegāli. Attiecīgais paziņojums Sistēmā ir sniedzams saskaņā ar MK noteikumu Nr. 339 6. nodaļu.
6. Vispārīgo deklarāciju (FAL 1. veidlapa). Attiecīgā deklarācija Sistēmā ir iesniedzama saskaņā ar MK noteikumu Nr. 339 7. nodaļu.
7. Kuģa manifestu. Attiecīgais manifests Sistēmā ir iesniedzams saskaņā ar MK noteikumu Nr. 339 7. nodaļu.
8. Kuģa krājumu deklarāciju (FAL 3. veidlapa). Attiecīgā deklarācija Sistēmā ir iesniedzama saskaņā ar MK noteikumu Nr. 339 7. nodaļu.
9. Apkalpes mantu deklarāciju (FAL 4. veidlapa). Attiecīgā deklarācija Sistēmā ir iesniedzama saskaņā ar MK noteikumu Nr. 339 7. nodaļu.
10. Apkalpes sarakstu (FAL 5. veidlapa). Attiecīgais saraksts Sistēmā ir iesniedzams saskaņā ar MK noteikumu Nr. 339 7. un 8. nodaļu.
11. Pasažieru sarakstu (FAL 6. veidlapa). Attiecīgais saraksts Sistēmā ir iesniedzams saskaņā ar MK noteikumu Nr. 339 7., 8. un 9.1 nodaļu. Ar MK noteikumu Nr. 339 9.1 nodaļu ir ieviesta Padomes 1998. gada 18. jūnija Direktīva 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām (turpmāk – Direktīva 98/41).[[2]](#footnote-2)
12. Jūras sanitāro deklarāciju. Attiecīgā deklarācija Sistēmā ir iesniedzama saskaņā ar Ministru kabineta 2010. gada 16. novembra noteikumu Nr. 1050 “Sabiedrības veselības aizsardzības pasākumu veikšanas kārtība” 17.3. apakšpunktu un MK noteikumu Nr. 339 90. punktu.
13. Iesniegumu preču izkraušanas atļaujas saņemšanai. Attiecīgais iesniegums Sistēmā ir iesniedzams saskaņā ar MK noteikumu Nr. 339 9. nodaļu.
14. Ziņas par faktiski izkrautajām precēm. Sistēmā ir izveidota attiecīga funkcionalitāte. Atbilstošu ziņošanas pienākumu plānots nostiprināt MK noteikumu Nr. 339 9. nodaļā.[[3]](#footnote-3)
15. Iesniegumu preču iekraušanas atļaujas saņemšanai. Attiecīgais iesniegums Sistēmā ir iesniedzams saskaņā ar MK noteikumu Nr. 339 9. nodaļu.
16. Ziņas par faktiski iekrautajām precēm. Sistēmā ir izveidota attiecīga funkcionalitāte. Atbilstošu ziņošanas pienākumu plānots nostiprināt MK noteikumu Nr. 339 9. nodaļā.[[4]](#footnote-4)
17. Paziņojumu par personām uz pasažieru kuģa. Attiecīgais paziņojums Sistēmā ir sniedzams saskaņā ar MK noteikumu Nr. 339 9.1 nodaļu, ar ko ir ieviesta Direktīva 98/41.[[5]](#footnote-5)
18. Paziņojumā par personām uz pasažieru kuģa ietverto personas datu aizsardzībai nepieciešamās atzīmes.

Attiecīgu atzīmju izdarīšana Sistēmā ir paredzēta virzībā esošajā MK noteikumu Nr. 339 grozījumu projektā. Šādas atzīmes ir nepieciešamas Direktīvas 2017/2109 1. panta astotās daļas (Direktīvas 98/41 10. panta) ieviešanai. 1. Paziņojumu par nepieciešamību veikt paplašinātu inspekciju ostas valsts kontroles ietvaros. Attiecīgais paziņojums Sistēmā ir sniedzams saskaņā Ministru kabineta 2010. gada 21. decembra noteikumu Nr. 1164 “Ostas valsts kontroles kārtība” (turpmāk – MK noteikumi Nr. 1164) V nodaļu un 4. pielikumu, ar ko ir ieviests Eiropas Parlamenta un Padomes 2009. gada 23. aprīļa Direktīvas 2009/16/EK par ostas valsts kontroli (pārstrādātā versija) (turpmāk – Direktīva 2009/16) 9. pants un III pielikums.
2. Paziņojumu par kuģa faktisko ienākšanas laiku (ATA). Attiecīgais paziņojums Sistēmā ir sniedzams saskaņā ar MK noteikumu Nr. 1164 XX nodaļu, ar ko ir ieviests Direktīvas 2009/16 24. pants.
3. Paziņojumu par kuģa faktisko iziešanas laiku (ATD). Attiecīgais paziņojums Sistēmā ir sniedzams saskaņā ar MK noteikumu Nr. 1164 XX nodaļu, ar ko ir ieviests Direktīvas 2009/16 24. pants.
4. Informāciju par kuģim piemērotajiem kontroles pasākumiem. Attiecīgā informācija Sistēmā ir sniedzama saskaņā ar MK noteikumu Nr. 1164 32.1 punktu unMinistru kabineta 2015. gada 22. decembra noteikumu Nr. 746 “Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību” (turpmāk – MK noteikumi Nr. 746) 61. un 66. punktu. Sistēma nodrošina iespēju attiecīgo informāciju kontrolējošajām iestādēm ietvert Sistēmā arī citos, normatīvajos aktos pagaidām tieši neatrunātos gadījumos. Šāds risinājums atbilst Eiropas Parlamenta un Padomes 2019. gada 20. jūnija Regulas (ES) 2019/1239, ar ko izveido Eiropas Jūras vienloga sistēmas vidi un ar ko atceļ Direktīvu 2010/65/ES (turpmāk – Regula 2019/1239) 2. panta 3. punktā noteiktajam, ka jūras nacionālā vienloga sistēma ir “valsts izveidota un uzturēta tehniska platforma [...], kas iespējo ziņojumus vai apliecinājumus, kuri aptver visplašāko tādu lēmumu klāstu, kurus pieņēmušas visas iesaistītās attiecīgās iestādes un kuri ir jāpaziņo deklarētājiem [...]”.[[6]](#footnote-6)
5. Informāciju par kuģim, ostai, ostas daļai vai ostas iekārtai noteikto aizsardzības līmeni. Attiecīgā informācija Sistēmā ir sniedzama saskaņā ar MK noteikumu Nr. 746 212. punktu, ar ko ir ieviests: attiecībā uz kuģiem un ostas iekārtām – 1974. gada Starptautiskās konvencijas par cilvēku dzīvības aizsardzību uz jūras (SOLAS konvencija) pielikuma XI-2. nodaļas (Regulas 725/2004 I pielikums) 3. noteikums; attiecībā uz ostām un ostu daļām – Eiropas Parlamenta un Padomes 2005. gada 26. oktobra Direktīvas 2005/65/EK par ostu aizsardzības pastiprināšanu 8. panta 4. punkts.
6. Informāciju par vietām, kurām ir ostas vai ostas iekārtas aizsardzības plāns. Attiecīgā informācija Sistēmā ir sniedzama saskaņā ar MK noteikumu Nr. 746 233. punktu.
7. Informāciju par personām, kuras ir atbildīgas par ostas vai ostas iekārtas aizsardzību. Attiecīgā informācija Sistēmā ir sniedzama saskaņā ar MK noteikumu Nr. 746 233. punktu.
8. Ziņas par maksu par navigācijas pakalpojumiem. Attiecīgās ziņas Sistēmā iekļauj, lai atvieglotu Ministru kabineta 2017. gada 24. oktobra noteikumos Nr. 634 “Valsts akciju sabiedrības “Latvijas Jūras administrācija” maksas pakalpojumu cenrādis” noteiktās maksas par navigācijas pakalpojumiem administrēšanu.

 Projekta 4. punktā ir noteikts, ka persona, kurai saskaņā ar normatīvajiem aktiem jūrlietu jomā ir pienākums iesniegt informāciju Sistēmā, ir atbildīga arī par informācijas labošanu gadījumā, ja pēc iesniegšanas tajā ir konstatēta kļūda. Praksē ir konstatētas situācijas, kad šo informāciju ir nepieciešams labot ne tikai neilgi pēc iesniegšanas, bet arī pēc tam, kad kuģis jau izgājis no ostas un visas kompetentās institūcijas Sistēmā sniegtās ziņas jau ir izskatījušas un normatīvajos aktos noteiktajos gadījumos arī izdarījušas atbilstošas atzīmes Sistēmā. Šādām situācijām projekta 4. punktā ir ietverts regulējums, kas nosaka, ka, ja informācijas labošanu nepieciešams veikt pēc tam, kad kuģis izgājis no ostas, to var veikt tikai iepriekš saskaņojot ar attiecīgajām vietējām kompetentajām institūcijām. Šāds saskaņojums ir nepieciešams, jo attiecīgajām institūcijām ir nepieciešams iepazīties ar labojumu būtību un pieņemt lēmumu turpmākai rīcībai atbilstoši savai kompetencei. Projekta 10. punktā ir noteikts, ka informāciju Sistēmā glabā vismaz piecus gadus. Šāds termiņš ir noteikts, jo saskaņā ar JPJDL 41.2 panta otro daļu Sistēma pilda nacionālās *SafeSeaNet* sistēmas funkcijas un nodrošina informācijas apmaiņu ar Eiropas Savienības *SafeSeaNet* sistēmu, savukārt Eiropas Savienības *SafeSeaNet* sistēmas tehniskajā dokumentācijā ir noteikts, ka informāciju *SafeSeaNet* sistēmā glabā vismaz piecus gadus. Tajā pašā laikā projekta 10. punktā ietvertais teksts “ja šajos noteikumos vai citā normatīvajā aktā, kas regulē informācijas glabāšanu, nav noteikts citādi [...]” uzliek par pienākumu noteiktu informāciju, īpaši personas datus, glabāt īsāku laika periodu.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar valsts akciju sabiedrību “Latvijas Jūras administrācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta III nodaļā minētie Sistēmas lietotāji. |
| 2. | Tiesiskā regulējuma ietekme uz tautsaimniecību un administratīvo slogu |  Projekts nodrošinās kuģošanas informācijas centralizētu un elektronisku apmaiņu, tādējādi padarot jūras satiksmi efektīvāku. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. Sistēma ir jau funkcionējoša sistēma, ko Sistēmas lietotāji lieto saskaņā ar noslēgtiem līgumiem par Sistēmas lietošanu. Būtiskas izmaiņas pastāvošajā praksē projekts neparedz. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar projekta 6.17. un 6.18. apakšpunktu un 11., 21. punktu ir saistīts Ministru kabineta noteikumu projekts “Grozījumi Ministru kabineta 2012. gada 15. maija noteikumos Nr. 339 “Noteikumi par ostu formalitātēm” (Valsts sekretāru 2019. gada 17. oktobra sanāksmes protokollēmums (prot. Nr. 39, 24. §), VSS-1035). |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2002. gada 27. jūnija Direktīva 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK – pārņemšanas termiņš 2004. gada 5. februāris;
2. Eiropas Parlamenta un Padomes 2009. gada 23. aprīļa Direktīva 2009/17/EK, ar kuru groza Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu – pārņemšanas termiņš 2010. gada 30. novembris;
3. Eiropas Parlamenta un Padomes 2010. gada 20. oktobra Direktīva 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ Direktīvu 2002/6/EK – pārņemšanas termiņš 2012. gada 19. maijs[[7]](#footnote-7);
4. Komisijas 2014. gada 28. oktobra Direktīva 2014/100/ES, ar kuru groza Eiropas Parlamenta un Padomes Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu – pārņemšanas termiņš 2015. gada 18. novembris;
5. Eiropas Parlamenta un Padomes 2017. gada 15. novembra Direktīva (ES) 2017/2109, ar ko groza Padomes Direktīvu 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām, un Eiropas Parlamenta un Padomes Direktīvu 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām – pārņemšanas termiņš 2019. gada 21. decembris.

Ņemot vērā direktīvas 2017/2109 pārņemšanas termiņu, projekts jāpieņem pēc iespējas ātrāk. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2002. gada 27. jūnija Direktīva 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK [Publicēta Eiropas Savienības Oficiālajā Vēstnesī L 208, 05.08.2002] – konsolidētā versija, kas ietver arī grozījumus, kuri izdarīti ar šādām direktīvām:- Eiropas Parlamenta un Padomes 2009. gada 23. aprīļa Direktīvu 2009/17/EK, ar kuru groza Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu [Publicēta Eiropas Savienības Oficiālajā Vēstnesī L 131/101, 28.05.2009];- Komisijas 2014. gada 28. oktobra Direktīvu 2014/100/ES, ar kuru groza Eiropas Parlamenta un Padomes Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu [Publicēta Eiropas Savienības Oficiālajā Vēstnesī L 308/82, 29.10.2014]. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2002/59 13. panta 4. punkts | MK noteikumu Nr. 339 34.2. apakšpunkts; projekta 6.2. apakšpunkts un 7. punkts; JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts[[8]](#footnote-8) | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2002/59 14. panta pirmā daļa | Projekta 6.1. un 6.2. apakšpunkts;JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2002/5914. panta otrā daļa  | Projekta 6.1., 6.2. apakšpunkts un 7. punkts; JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2002/5922a. panta 2. punkts | Projekts kopumā | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2002/5922a. panta 3. punkts | JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2002/5922a. panta 4. punkts | Projekts kopumā | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2002/5924. panta 1. punkts | Projekta 11. punkts, IV nodaļa un pielikumi; projekta 16.2. apakšpunktā minētie Sistēmas lietošanas līgumi; JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts; vispārīgais regulējums par informācijas atklātību un informācijas sistēmu drošību | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2002/5925. panta 1. punkts | JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts; vispārīgais regulējums par informācijas sistēmu drošību | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2002/59III pielikums | JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts | Direktīvas normas pārņemtas pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās direktīvas 2002/59 vienības ir pārņemtas ar šādiem tiesību aktiem:1. Jūrlietu pārvaldes un jūras drošības likums;
2. Latvijas Administratīvo pārkāpumu kodekss;
3. Ministru kabineta 2010. gada 21. decembra noteikumi Nr. 1171 “Noteikumi par Latvijas ūdeņu izmantošanas kārtību un kuģošanas režīmu tajos”;
4. Ministru kabineta 2011. gada 12. jūlija noteikumi Nr. 561 “Jūras negadījumu un jūras incidentu izmeklēšanas kārtība”;
5. MK noteikumi Nr. 1164;
6. MK noteikumi Nr. 339;
7. Ministru kabineta 2018. gada 18. decembra noteikumi Nr. 810 “Automātiskās identifikācijas sistēmas (AIS) un Tālās darbības identifikācijas un sekošanas (LRIT) sistēmas darbības nodrošināšanas, datu izmantošanas un aprites kārtība”.
 |

|  |  |
| --- | --- |
| Attiecīgā ES tiesību akta datums, numurs un nosaukums | Eiropas Parlamenta un Padomes 2010. gada 20. oktobra Direktīva 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ Direktīvu 2002/6/EK [Publicēta Eiropas Savienības Oficiālajā Vēstnesī L 283/1 , 29.10.2010]. |
| A | B | C | D |
| Direktīvas 2010/65 5. panta 1.punkts | Projekta 3. un 6. punkts; JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts; vispārīgais regulējums par integrēto valsts informācijas sistēmu | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2010/655. panta 2.punkts | JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts | Direktīvas normas pārņemtas pilnībā. | Projekts stingrākas prasības neparedz. |

|  |  |  |  |
| --- | --- | --- | --- |
| Direktīvas 2010/655. panta 3.punkts | JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts; vispārīgais regulējums par integrēto valsts informācijas sistēmu | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2010/656. panta 1.punkts | Projekta 6. punkts, III, IV nodaļa un pielikumi; JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts  | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2010/656. panta 2.punkts | Projekta 12.2. apakšpunkts, 13. punkts, IV nodaļa un pielikumi | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2010/656. panta 3.punkts | JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2010/656. panta 4.punkts | Projekta 6. punkts, III, IV nodaļa un pielikumi | Direktīvas normas pārņemtas pilnībā. | Projekts stingrākas prasības neparedz. |
| Direktīvas 2010/658. pants | Projekta 11. punkts, IV nodaļa un pielikumi; projekta 16.2. apakšpunktā minētie Sistēmas lietošanas līgumi; JPJDL 41.2 panta otrā daļa, JPJDL 5. panta 6.1 punktā minētais deleģēšanas līgums un projekta 12.1. apakšpunkts; vispārīgais regulējums par informācijas atklātību un informācijas sistēmu drošību | Direktīvas normas pārņemtas pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 2010/65 6. panta 4. punktā dalībvalstīm ir atstāta rīcības brīvība piekļuvi 1. punktā minētajai informācijai nodrošināt, vai nu izmantojot nacionālo vienloga sistēmu, vai izmantojot nacionālo *SafeSeaNet* sistēmu. Latvijai šo rīcības brīvību izmantot nav nepieciešams, jo Sistēma vienlaikus ir gan nacionālā vienloga sistēma, gan nacionālā *SafeSeaNet* sistēma. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās direktīvas 2010/65 vienības ir pārņemtas ar MK noteikumiem Nr.339. |

|  |  |
| --- | --- |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017. gada 15. novembra Direktīva (ES) 2017/2109, ar ko groza Padomes Direktīvu 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām, un Eiropas Parlamenta un Padomes Direktīvu 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām [Publicēta Eiropas Savienības Oficiālajā Vēstnesī L 315/52 , 30.11.2017]. |
| A | B | C | D |
| Direktīvas 2017/2109 1. panta 8. punkts (10. panta 2., 3. un 4. punkts) | Projekta 11., 15. punkts un 1. pielikums | Direktīvas normas pārņemtas pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās direktīvas 2017/2109 vienības tiks pārņemtas ar grozījumiem MK noteikumos Nr. 339. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā.  |
| 2. | Sabiedrības līdzdalība projekta izstrādē | Par projekta izstrādi tika informēti sabiedrības pārstāvji, 2019. gada 27. septembrī ievietojot paziņojumu Satiksmes ministrijas tīmekļa vietnē, sadaļā “Sabiedrības līdzdalība” (<http://www.sam.gov.lv/satmin/content/?cat=553>). Tādējādi savus priekšlikumus par projektu varēja izteikt ikviena ieinteresētā persona. Visām Latvijas ostām, kā arī Latvijas Kuģu brokeru un aģentu nacionālajai asociācijai tika nosūtīta vēstule, aicinot sniegt komentārus par sagatavoto projektu. |
| 3. | Sabiedrības līdzdalības rezultāti | Sabiedrības līdzdalības ietvaros tika saņemti priekšlikumi no Rīgas brīvostas pārvaldes, Skultes ostas pārvaldes un Latvijas Kuģu brokeru un aģentu nacionālās asociācijas. Priekšlikumi tika ņemti vērā: ostu pārvalžu priekšlikumi – pilnībā; Latvijas Kuģu brokeru un aģentu nacionālās asociācijas priekšlikumi – daļēji. |
| 4. | Cita informācija | Projekts tika nosūtīts arī projekta “Starptautiskās kravu loģistikas un ostu informācijas sistēmas attīstība (SKLOIS 2)” Uzraudzības padomes locekļiem. Tika saņemti iebildumi un priekšlikumi no Valsts robežsardzes un Aizsardzības ministrijas. Daļa no iebildumiem un priekšlikumiem tika ņemti vērā.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība “Latvijas Jūras administrācija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē iesaistīto institūciju funkcijas nepaplašinās un nesašaurinās. Saistībā ar projekta izpildi papildus cilvēkresursi nav nepieciešami. Nav nepieciešams arī veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāra p.i. L. Austrupe

1. Direktīva 2000/59 ir zaudējusi spēku. Tās vietā spēkā ir stājusies *Eiropas Parlamenta un Padomes 2019. gada 17. aprīļa Direktīva (ES) 2019/883 par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK* (turpmāk – Direktīva 2019/883). Saskaņā ar Direktīvas 2019/883 24. pantu dalībvalstīm normatīvie akti, kas vajadzīgi, lai izpildītu šīs direktīvas prasības, ir jāizstrādā līdz 2021. gada 28. jūnijam. Latvija atbilstošus normatīvos aktus vēl nav izstrādājusi, attiecīgi pagaidām vēl ir piemērojams uz Direktīvu 2000/59 balstītais regulējums. [↑](#footnote-ref-1)
2. Direktīva 98/41 ir grozīta ar *Eiropas Parlamenta un Padomes 2017. gada 15. novembra Direktīvu (ES) 2017/2109, ar ko groza Padomes Direktīvu 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām, un Eiropas Parlamenta un Padomes Direktīvu 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām* (turpmāk – Direktīva 2017/2109). Saskaņā ar Direktīvas 2017/2109 3. pantu dalībvalstīm normatīvie akti, kas vajadzīgi, lai izpildītu šīs direktīvas prasības, ir jāizstrādā līdz 2019. gada 21. decembrim. Šī procesa ietvaros MK noteikumu Nr. 339 9.1 nodaļu plānots izteikt jaunā, Direktīvai 98/41 un Direktīvai 2017/2109 atbilstošākā, redakcijā. Jaunā redakcija vairs nesaturēs atsauces uz pasažieru sarakstu (FAL 6. veidlapu). [↑](#footnote-ref-2)
3. Satiksmes ministrija sadarbībā ar valsts akciju sabiedrību “Latvijas Jūras administrācija” un citām MK noteikumu Nr. 339 6. punktā minētajām kontroles iestādēm gatavo relatīvi apjomīgus grozījumus MK noteikumos Nr. 339. Pagaidām vēl ir grūti prognozēt, kad šie grozījumi tiks izsludināti Valsts sekretāru sanāksmē, jo turpinās diskusijas par kontroles iestāžu iesniegtajiem priekšlikumiem. [↑](#footnote-ref-3)
4. Skat. iepriekšējo zemsvītras piezīmi. [↑](#footnote-ref-4)
5. Skat. 2. zemsvītras piezīmi. [↑](#footnote-ref-5)
6. Saskaņā ar Regulas 2019/1239 26. panta 2. punktu šī regula tiks piemērota no 2025. gada 15. augusta. [↑](#footnote-ref-6)
7. Saskaņā ar Regulas 2019/1239 25. pantu no 2025. gada 15. augusta šī direktīva būs atcelta. [↑](#footnote-ref-7)
8. Saskaņā ar JPJDL 41.2 panta otro daļu Sistēma ir Direktīvas 2002/59 III pielikumā minētā nacionālā *SafeSeaNet* sistēma. Deleģēšanas līguma, kas noslēgts saskaņā ar JPJDL 5. panta 6.1 punktu, 3.3. punktā ir noteikts, ka valsts akciju sabiedrība “Latvijas Jūras administrācija” Eiropas Savienības normatīvajos aktos par Eiropas Savienības *SafeSeaNet* sistēmu nacionālajai kompetentajai institūcijai (turpmāk – NCA) noteiktās funkcijas pilda tiktāl, ciktāl šīs funkcijas ietilpst deleģētā pārvaldes uzdevuma tvērumā. Funkcijas, kas neietilpst deleģētā pārvaldes uzdevuma tvērumā, pilda Satiksmes ministrija. Tādējādi Satiksmes ministrija ir atzīstama par NCA. Tā tas arī ir noteikts projekta 12.1. apakšpunktā. NCA funkcijas ir Direktīvas 2002/59 III pielikuma 2.1.1. apakšpunktā noteiktās funkcijas, kas cita starpā ietver pienākumu nodrošināt nacionālās *SafeSeaNet* sistēmas atbilstību Eiropas Savienības *SafeSeaNet* sistēmas tehniskajām prasībām. [↑](#footnote-ref-8)